માત્ર ઓસ્ટ્રેલીયન ઓપન જ નહીં પરંતુ 1970ના દસકાની અન્ય ત્રણ ગ્રાન્ડસ્લેમ ટુર્નામેન્ટના ઘણા વર્ષો સવાલોના ઘેરામાં રહી છે કારણકે કેટલાક વર્ષોમાં ફ્રેંચ ઓપન, યુએસ ઓપન અને વિમ્બલ્ડનમાં પણ ટોચના ખેલાડીઓ નદારદ રહ્યા હતા. ફ્રેંચ ઓપનમાં તો ક્લે કોર્ટનું આગવું મહત્ત્વ હોય છે અને આ સપાટી પર રમવાની પણ ઘણા ટોચના ખેલાડીઓ એ કાં તો હિંમત નહોતી દેખાડી અથવાતો એમણે આ ટુર્નામેન્ટ અંગે કોઈ પરવા પણ નહોતી કરી.